**LĒMUMS**

LIEPĀJĀ

|  |  |  |
| --- | --- | --- |
| 2020.gada 12.novembrī | Nr.595/17  (prot. Nr.17, 29.§) | Nr.233 |

Par zemesgabala Laboratorijas ielā 7/11,

blakus nekustamajam īpašumam

Pulkveža Brieža ielā 32, daļas nomu

Liepājas pilsētas pašvaldība 2012.gada 13.jūlijā ar [..] noslēdza zemes nomas līgumu par zemesgabala Laboratorijas ielā 7/11 daļas nomu viņai piederošā nekustamā īpašuma Pulkveža Brieža ielā 32 apsaimniekošanai un uzturēšanai. 2020.gada 1.oktobrī nekustamo īpašumu Pulkveža Brieža ielā 32 [..] pārdeva [..]. Ņemot vērā, ka nekustamajam īpašumam Pulkveža Brieža ielā 32 ir mainījies īpašnieks, nepieciešams 2012.gada 13.jūlijā starp Liepājas pilsētas pašvaldību un [..] noslēgto zemes nomas līgumu izbeigt. Ir saņemts arī nekustamā īpašuma Pulkveža Brieža ielā 32 jaunā īpašnieka [..] lūgums iznomāt zemesgabala Laboratorijas ielā 7/11 daļu. Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka iepriekšējā zemes nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu, izskatot [..] 2020.gada 19.oktobra iesniegumu, [..] 2020.gada 19.oktobra iesniegumu, zemes nomas līgumu, kas 2012.gada 13.jūlijā noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 21.oktobra priekšlikumu (sēdes protokols Nr.11) un Liepājas pilsētas domes pastāvīgās Pilsētas attīstības komitejas 2020.gada 5.novembra lēmumu (sēdes protokols Nr.11), LIEPĀJAS PILSĒTAS DOME

N O L E M J :

1. Izbeigt, pusēm vienojoties, zemes nomas līgumu par zemesgabala Laboratorijas ielā 7/11 (kadastra Nr.1700 004 0016), Liepāja, daļas 1420 kv.m platībā nomu, kas 2012.gada 13.jūlijā noslēgts starp Liepājas pilsētas pašvaldību un [..].

2. Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot vienošanos par lēmuma 1.punktā minētā zemesgabala daļas nomas līguma izbeigšanu.

3. Iznomāt [..] uz 5 (pieciem) gadiem zemesgabala Laboratorijas ielā 7/11, Liepājā (kadastra Nr.1700 004 0016), blakus nekustamajam īpašumam Pulkveža Brieža ielā 32, daļu 1420 kv.m platībā (pielikumā) nekustamā īpašuma Pulkveža Brieža ielā 32 apsaimniekošanai.

4. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 3.punktā minētā zemesgabala Laboratorijas ielā 7/11 (kadastra Nr.1700 004 0016) daļas iznomāšanu, iekļaujot tajā šādus nosacījumus:

4.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

4.2. nomnieks maksā nomas maksu 1,5% apmērā no zemesgabala kadastrālās vērtības gadā;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

4.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "Par teritorijas kopšanu un būvju uzturēšanu" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

4.7. nomnieks norobežo teritoriju ar pagaidu žogu, tā vizuālo izskatu saskaņojot Liepājas pilsētas pašvaldības iestādē "Liepājas pilsētas būvvalde", un nožogošanas darbus pabeidz līdz 2022.gada 30.septembrim;

4.8. nomnieks maksā līgumsodu divkāršā nomas maksas apmērā par lēmuma 4.7.apakšpunktā noteiktā termiņa neievērošanu līdz brīdim, kad tiek izpildīts lēmuma 4.7.apakšpunkts;

4.9. nomniekam nav atļauts veikt būvniecību iznomātajā zemesgabala daļā;

4.10. nomnieks pēc zemes nomas tiesību izbeigšanās atbrīvo zemesgabala daļu, demontējot žogu, sakārto to atbilstoši sakārtotas vides prasībām un nodod Liepājas pilsētas pašvaldībai;

4.11. nomnieks apņemas ievērot zemesgabala daļā esošos lietošanas tiesību aprobežojumus inženierkomunikāciju un objektu aizsargjoslās, ja saskaņā ar Aizsargjoslu likumu tādi tiks noteikti;

4.12. iznomātājam ir tiesības vienpusēji atkāpties no līguma, paziņojot nomniekam par nomas līguma izbeigšanu, ja zemesgabals Laboratorijas ielā 7/11 ir nepieciešams Liepājas pilsētas pašvaldībai.

5. Lēmuma 3.punktā minētajai zemesgabala daļai kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

6. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

7. Gadījumā, ja [..] vainas dēļ Atcēlējs līgums saskaņā ar lēmuma 1.punktu netiek parakstīts mēneša laikā no lēmuma pieņemšanas dienas un [..] vainas dēļ līgums saskaņā ar lēmuma 3.punktu netiek noslēgts viena mēneša laikā no lēmuma pieņemšanas dienas, šis lēmums zaudē spēku un zemesgabala daļa atbrīvojama.

8. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 1. un 3.punkta izpildi.

9. Pēc lēmuma 7.punkta izpildes atzīt par spēku zaudējušiem:

9.1. Liepājas pilsētas domes 2012.gada 5.jūlija lēmumu Nr.208 "Par zemesgabala Laboratorijas ielā 7/11 daļas iznomāšanu";

9.2. Liepājas pilsētas domes 2017.gada 17.augusta lēmumu Nr.325 "Par zemesgabala Laboratorijas ielā 7/11, blakus nekustamajam īpašumam Pulkveža Brieža ielā 32, daļas nomas līguma termiņa pagarināšanu".

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, [..] | |